Baltic Amadeus

UAB „Baltic Amadeus“ – Lietuvos informacinių technologijų bendrovė. Įkurta 1988 m., „Baltic Amadeus“ yra pirmoji privati šios srities įmonė šalyje. Įmonė teikia IT paslaugas Europoje ir JAV.

Istorija 

1988 m. kartu su Austrijos partneriais įkurta „Baltic Amadeus“ – pirmoji bendra informacinių technologijų kompanija Lietuvoje. 

1990 m. Austrijos partneriai pasitraukė iš bendros įmonės.

1991 m. įmonė tapo oficialia JAV bendrovės „Progress Software Corporation“ atstove ir įrangos platintoja Baltijos šalyse. Tais pačiais metais „Baltic Amadeus“ tapo oficialia JAV bendrovės „Microsoft“ atstove ir programinės įrangos platintoja Baltijos šalyse.

1992 m. „Baltic Amadeus“ tampa uždarąja akcine bendrove (UAB).

1994 m. bendrovė sukūrė lietuvišką raidyną kompiuterio klaviatūrai.

1997 m. įmonė sukūrė lietuvių ir latvių kalbų lokalizavimo modulį. JAV bendrovei „HP“ įsigijus modulio platinimo licenciją, prasidėjo „Baltic Amadeus“ produkcijos eksportas į užsienio šalių rinkas. 

2006 m. įmonė tapo komercinio banko „DNB LV“ (dabar – „Luminor“) nuotolinių IT paslaugų centru ir iki šiol vysto šią paslaugos formą. Šiuo metu kaip nuotolinių paslaugų centras „Baltic Amadeus“ veikia Šiaurės Europos valstybėse: Norvegijoje, Švedijoje ir Danijoje.

2008 m. bendrovė atskyrė IT infrastruktūros ir programinės įrangos kūrimo veiklą. Įkurta nauja kompanija – „Baltic Amadeus infrastruktūros paslaugos“ (BAIP), šiuo metu veikianti kaip savarankiška įmonė.

2014 m. bendrovė pradėjo teikti UI/UX paslaugas.

2016 m. pradėtas paslaugų eksportas į JAV.

2019 m. atnaujintas  daugiau kaip 30 metų naudotas bendrovės prekės ženklas.

2020 m. pagal naują veiklos strategiją įmonė pradeda veikti kaip technologinė skaitmenizavimo partnerė.

Veikla 

Bendrovė teikia IT sprendimų kūrimo paslaugas ir strategines konsultacijas klientams Lietuvoje ir užsienyje. Daugiau kaip 70 proc. paslaugų eksportuoja į Baltijos šalių, Šiaurės Europos ir kitas rinkas. Programinės įrangos sprendimus kuria pasitelkę naujausias Cloud, AI/ML, IoT, .Net, PHP, JAVA, Progress, Android, iOS, Drupal ir kt. technologijas.

Įmonė veikia B2B sektoriuje ir IT sprendimus kuria telekomunikacijų, finansų, laivybos, logistikos ir kitose srityse. „Baltic Amadeus“ teikia paslaugas ir didelėms, ir mažoms bei vidutinėms įmonėms, startuoliams.

Įvertinimai 

 2015 m. Vokietijos ūkio apdovanojimai Lietuvoje - „Sėkmės naujose rinkose“ apdovanojimas;
 2015 m. Dienraščio „Verslo žinios“ ir portalo [www.cv.lt „CV.lt“] apdovanojimas „Geidžiamiausias darbdavys“ ;
 2016 m. Bendrovė tapo Personalo valdymo profesionalų asociacijos(PVPA) konkurso „Personalo valdymo gerosios praktikos“ nugalėtoja.
 2016 m. lietuviškos reklamos festivalyje „ADrenalinas” įmonės „Baltic Amadeus” sukurta išmanioji programėlė „Mano kraujas” pelnė „Auksinės strėlės“ apdovanojimą ;
 2017 m. Dienraščio „Verslo žinios“ apdovanojimas „Moderniausias darbdavys“.

Narystė organizacijose 

 Asociacijos „Infobalt“ narys;
 Visorių informacinių technologijų parko dalininkas;
 AHK Vokietijos ir Baltijos šalių prekybos rūmų Estijoje, Latvijoje, Lietuvoje narys;
 Švedijos prekybos rūmų Lietuvoje narys.

Šaltiniai

Nuorodos 
 Oficialus „Baltic Amadeus“ tinklalapis

Baltic Amadeus